Pont neogòtic i Cases dels Canonges
Channel: Generalitat de Catalunya
Date: 17/03/2021

Per sobre del carrer del Bisbe i des del Pati dels Tarongers, el pont comunica l'edifici històric amb la residència presidencial, a les Cases dels Canonges. Es va inaugurar el 1928, en plena dictadura de Primo de Rivera, no pas sense polèmica. El seu toc pintoresc li ha facilitat un èxit turístic remarcable. Conté notables mostres del bon fer dels antics artesans del Modernisme. 

Les  Cases dels Canonges són el conjunt de construccions d'origen i trets medievals que hi ha a l'altra banda del pont del carrer del Bisbe. Es van reedificar a finals dels anys 20 del segle passat, amb la voluntat de disposar de noves dependències i de dignificar l'entorn. S'hi condicionà la residència del president Francesc Macià, on morí l'any 1933. Actualment, a més de les estances de la residència presidencial, hi ha oficines administratives.